ผมมีเพศสัมพันธ์แบบป้องกันแต่2วันถัดมาแฟนมีเลือดออกที่ช่องคลอดเป็นสีชมพูและออกนิดเดียว อยากทราบว่าเลือดที่ออกคือเลือดของอะไรครับ (ประมาณ1สัปดาห์ก่อนก็มีเพศสัมพันธ์แบบไม่ป้องกันแต่นำออกมาก่อนที่จะแตกสักพักใหญ่ๆเลยครับ)
สวัสดีค่ะ เลือดที่ออกจากช่องคลอดในปริมาณเล็กน้อย อาจเป็น1. เลือดประจำเดือนที่กำลังจะเริ่มมา หากอยู่ในช่วงวันที่ที่ประจำเดือนจะมา แล้วหลังจากนี้ 1-2 วัน ได้มีเลือดออกมาปริมาณพอสมควร ก็เป็นเลือดประจำเดือนได้2. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้3. เลือดล้างหน้าเด็ก ซึ่งเป็นอาการของการตั้งครรภ์ โดยจะเกิดหลังจากที่มีเพศสัมพันธ์ไปแล้ว 6-12 วัน เลือดจะมีปริมาณเล็กน้อย และออกเพียงแค่ 1-2 วัน4. มีการอักเสบติดเชื้อในโพรงมดลูก แต่เลือดจะออกมาอีกเรื่อยๆ และมักปวดท้องน้อยและตกขาวที่ผิดปกติร่วมด้วย มีเจ็บท้องน้อยเวลามีเพศสัมพันธ์ ปัสสาวะผิดปกติ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้นแนะนำให้สังเกตอาการไปก่อน หากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ หรืออาจเป็นเลือดล้างหน้าเด็กได้ (ซึ่งอาจเกิดการตั้งครรภ์จากการมีเพศสัมพันธ์ในช่วง 1 สัปดาห์ก่อนหน้านั้น) ดังนั้น หากหลังจากนี้ ไม่มีประจำเดือนมา ก็ควรตรวจหาการตั้งครรภ์ดูด้วย หรือหากตรวจไม่พบ แต่เกิดมีเลือดออกผิดปกติมาอีกเรื่อยๆ ก็ควรไปพบสูติ-แพทย์เพื่อตรวจหาสาเหตุค่ะ